CELEX: 32015D2103
Language: sk
Date: 2015-11-16 00:00:00
Title: Rozhodnutie Rady (EÚ) 2015/2103 zo 16. novembra 2015 o podpise a predbežnom vykonávaní Protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom na jednej strane a vládou Dánska a miestnou vládou Grónska na strane druhej v mene Európskej únie

21.11.2015   
            
            
               SK
            
            
               Úradný vestník Európskej únie
            
            
               L 305/1
            
         ROZHODNUTIE RADY (EÚ) 2015/2103
   zo 16. novembra 2015
   o podpise a predbežnom vykonávaní Protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom na jednej strane a vládou Dánska a miestnou vládou Grónska na strane druhej v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 5,
   so zreteľom na návrh Európskej komisie,
   keďže:
   
               (1)
            
            
               Rada 28. júna 2007 prijala nariadenie (ES) č. 753/2007 (1) o uzavretí Dohody o partnerstve v sektore rybolovu medzi Európskym spoločenstvom na jednej strane a vládou Dánska a miestnou vládou Grónska na strane druhej (ďalej len „dohoda o partnerstve“).
            
         
               (2)
            
            
               Platnosť súčasného protokolu, ktorým sa stanovujú rybolovné možnosti a finančný príspevok podľa dohody o partnerstve skončí 31. decembra 2015.
            
         
               (3)
            
            
               Rada oprávnila Komisiu, aby prerokovala nový protokol k dohode o partnerstve, ktorým sa plavidlám Únie udelia rybolovné možnosti v rybolovnej oblasti Grónska. Na záver týchto rokovaní bol 20. marca 2015 parafovaný nový protokol (ďalej len „protokol“).
            
         
               (4)
            
            
               Protokol by sa mal vykonávať predbežne od 1. januára 2016 v súlade s jeho článkom 14, aby plavidlá Únie nemuseli prerušiť rybolovné činnosti.
            
         
               (5)
            
            
               Protokol by sa mal podpísať a predbežne vykonávať do ukončenia postupov na jeho uzavretie,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom na jednej strane a vládou Dánska a miestnou vládou Grónska na strane druhej (ďalej len „protokol“) s výhradou uzavretia protokolu.
   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie.
   Článok 3
   Protokol sa v súlade s jeho článkom 14 predbežne vykonáva od 1. januára 2016 do ukončenia postupov potrebných na jeho uzavretie.
   Článok 4
   Toto rozhodnutie nadobúda účinnosť dňom jeho prijatia.
   
      V Bruseli 16. novembra 2015
      
         
            Za Radu
         
         
            predseda
         
         F. ETGEN
      
   
   
      (1)  Nariadenie Rady (ES) č. 753/2007 z 28. júna 2007 o uzavretí Dohody o partnerstve v sektore rybolovu medzi Európskym spoločenstvom na jednej strane a vládou Dánska a miestnou vládou Grónska na strane druhej (Ú. v. EÚ L 172, 30.6.2007, s. 1).